București, 17 octombrie

 **Comunicat de presă**

Ca urmare a exploziei produse în dimineața zilei de 17 octombrie pe Calea Rahovei din București, **ne exprimăm întreaga compasiune pentru familiile victimelor și pentru toți cei afectați, direct sau indirect.**

În ceea ce privește derularea evenimentelor din zilele premergătoare deflagrației din **strada Vicina,** **nr. 1,** **blocul 32, scara 2, din sectorul 5 al municipiului București**, aducem următoarele precizări:

În data de **16 octombrie, în jurul orei 07:08**, în Centrul de Apeluri și Depanaj Urgențe Gaze al Distrigaz Sud Rețele s-a primit o sesizare despre existența mirosului de gaze în imobilul de la adresa menționată mai sus. Echipele de intervenție ale companiei s-au deplasat imediat la fața locului, unde au constatat, cu aparatele de specialitate, prezența gazului natural în respectiva scară și au luat ca **măsură de siguranță** în conformitate cu legislația în vigoare, **sistarea alimentării cu gaze naturale** a imobilului respectiv, **sigilând robinetul de branșament, la ora 09:18**.

În dimineața zilei de **17 octombrie 2025, ora 08:44**, Centrul de Apeluri și Depanaj Urgențe Gaze al Distrigaz Sud Rețele a fost sesizat din nou, cu privire la prezența unui miros de gaze naturale la același imobil. Echipele de intervenție ale companiei au ajuns la fața locului în momentul producerii exploziei. În același timp, au ajuns la fața locului și pompierii, iar agentul de intervenție Distrigaz Sud Rețele **a constatat sigiliul rupt de pe robinetul închis în ziua precedentă**.

Echipele de intervenție ale companiei acționează în teren, sub coordonarea ISU.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*